Mal-miġja tal-Patrijiet Minuri f'Tas-Sliema fl-1881, huma, mill-ewwel ġibdu s-simpatija tal-popolazzjoni għal ħerqa u l-ħeġġa li kienu juru fil-qadi ta' l-appostolat tagħhom. Il-qawl malti jgħid: ''L-eżempju jkaxkar''. Il- ħajja ddedikata ta' l-ewwel Patrijiet f'Tas-Sliema kienet ta' eżempju, li mill-ewwel tat il-frott tagħha, bil- vokazzjoni reliġjuża u saċerdotali ta' P. Dumink Camilleri O.F.M. P. Dumink twieled f'Tas-Sliema nhar l-20 ta' Diċembru 1875. Missieru kien jismu Carlo u ommu Maria Zrinzo. Huwa ġie mgħammed jumejn war fil-knisja tal-'B.M.V. sub titulo Stella Maris, regione Sliema' mir-Rev. Carmelo Gerada delegat tal-Prepostu ta' B'Kara li kien ir-Rev. Huwa ġie mogħti l-ismijiet ta' Giuseppe, Mario, Gioacchino u Giovanni. Il-ħajja sempliċi tal-Patrijiet, fqar fost il-fqar, nisslet fil- qalb ta' dana Giuseppe il-ħajra għall-ħajja Franġiskana. Huwa beda s-sena tan-novizzjat fil-kunvent tar-Rabat nhar it-3 ta' April 1892 u ġie mogħti l-isem ta' Fra Dumink. Wara s-sena tal-prova u sewwasew fl-4 ta' April 1893 huwa għamel. il-Professjoni tal-voti sempliċi.) Mil-kunvent tar-Rabat ġie mibgħut fil- kunvent tal-Belt biex jissokta l-istudju tal-Filosofija u tat-Teoloġija. F'dan il-kunvent għamel il-Professjoni tal-voti Solenni nhar it-12 ta' April 1896.6) Sentejn wara Fra Dumink spiċċa l-istudji tiegħu u ġie ordnat Saċerdot mill-Arċisqof Mons. Pietro Pace nhar is-Sibt 17 ta' Diċembru 1898 fil-Konkattidral ta' San Ġwann. Wara l-ordinazzjoni tiegħu, is-Superjuri bagħtuh għal xi żmien fil-kunvent tar-Rabat.) Nafu wkoll li fl-1910 P. Dumink kien jinsab Għawdex għax ismu jidher bħala xhud fil-Professjoni ta' xi Novizzi.0 Meta fl-1918 il-Knisja tagħna ġiet iddikjarata Parroċċa, P. Dumink Camilleri kien diġà qiegħed hawn Tas- Sliema. L-ewwel Kappillan ir-Rev. P. Lwiġi Attard O.F.M. għażel lill-P. Dumink bħala Katekist, flimkien ma' Patrijiet u Sekulari oħra, għat-tagħlim tad-duttrina fil-Parroċċa. Huwa kien jieħu ħsieb il-klassi tas- subien.7) Huwa kien jieħu ħsieb ukoll id-dekor tal- Knisja billi kien Sagristan Maġġur u ċeremonier.6) P. Dumink dam jaqdi dawn id-dmirijiet fil-Parroċċa tagħna sa Frar ta' l-1924. Fl-aħħar jiem ta' dan ix-xahar sar il- L-EWWEL FRANĠISKAN SLIEMIŻ Minn P. Ġużepp Vella, OFM Kapitlu Provinċjali li fih jinbidlu s-superjuri tal- kunventi. F'dan il-Kapitlu reġa' ġie magħżul għat-tieni darba r-Rev. P. Alfons M. Attard bħala Provinċjal. P. Dumink Camilleri ġie magħżul biex ikun Gwardjan tal- Kunvent ta' Għawdex, li kien il-kunvent tan-novizzjat. 9) Wara li għaddew it-tlett snin bħala Superjur f'Għawdex, P. Dumink insibuh mill-ġdid f'Marzu ta' l-1927 fil- kunvent tagħna hawn f'Tas-Sliema.40 Huwa reġa' ingħata għal appostolat Parrokkjali u għat-tagħlim tad- duttrina. Nhar il-11 ta' Frar 1929, P. Dumink ħassu ħażin ikrah tant li ġie meħud fl-isptar Ċentrali l-Furjana. Ir-Rev. P. Diego Galdes O.F.M. (it-tieni saċerdot Franġiskan Sliemiż) kien il-Kappillan ta' l-isptar. Huwa għamel il- griżma tal-morda lill-P. Dumink nhar it-12 ta' Frar. P. Dumink Camilleri miet fit-13 ta' Frar 1929 fit- 8.10a.m.4) Huwa għadda 37 sena bħala Reliġjuż u 31 sena bħala Saċerdot.(12) Il-Mulej għoġbu jsejjaħlu fl-età ta' 54 sena. Huwa kien ta' karattru kwiet u ta' qalb ħanina lejn il-foqra u l- morda kif kienu jixhduh in-nies tar-Rabat u ta' Tas- Sliema. Kien igħaddi ż-żmien fl-assistenza mal- moribondi u sigħat sħaħ iqarar fil-konfessjonarju.3) P. Dumink sarlu funeral xieraq f'Tas-Sliema u wara ġie midfun fil-kripta tal-Knisja tagħna tar-Rabat, taħt il- kor, fejn kienu jindifnu l-Patrijiet. Isem P. Dumink Camilleri O.F.M. jibqa' minqux fl- istorja ta' Tas-Sliema u tal-Provinċja tagħna, bħala l- ewwel Reliġjuż u Saċerdot minn Tas-Sliema li ħaddan l- Ordni Franġiskan. Arkivju Parrokkjali B'Kara Liber Bapt. L-Anġlu tal-Paċi, Marzu 1929 p.70. Arkivju Arċiveskovili: Catalogus Ordinatorum 1889—1902 p.120. L-Anġlu tal-Paċi Opus cit. Nekrolog tal-Provinċja. L-Anġlu tal-Paċi Opus Cit.